O‘zbekistonda raqobat rivojlangan sohalarda faoliyat yuritayotgan davlat muassasalari tugatiladi

“Davlat muassasalarini isloh qilishni jadallashtirish chora-tadbirlari to‘g‘risida”gi prezident qarori qabul qilindi. Bu haqda Telegram’dagi “Huquqiy axborot” kanali xabar berdi.
Qarorga ko‘ra, bir tovar bozorida 5 ta va undan ortiq xususiy tadbirkorlik subyektlari faoliyat yuritib kelayotgan, raqobat rivojlangan sohalarda faoliyat yuritayotgan davlat muassasalari tugatiladi yoki xo‘jalik jamiyatlariga o‘zgartirilgan holda xususiy sektorga sotiladi. Shuningdek, davlat muassasalari majburiy tartibda Yagona g‘azna hisob varag‘ida shaxsiy g‘azna hisob varaqlariga ega bo‘ladi.
2022-yil 1-apreldan:
Qarorga ko‘ra, mahsulotlarni (ishlarni, xizmatlarni) realizatsiya qilishdan olgan tushumi BHMning 100 ming baravaridan (27 milliard so‘mdan) ortiq bo‘lgan davlat muassasalari 2022-yil 1-martdan 2023-yil 1-avgustgacha eksperiment tariqasida tashqi, shu jumladan, mol-mulkning mavjudligi, majburiyatlar bajarilishining amaldagi holati va oqibatlarini o‘rganish masalalari yuzasidan auditorlik tekshiruvidan o‘tkaziladi.
Prezident va hukumat qarorlarida nazarda tutilgan hollardan tashqari davlat muassasalariga xo‘jalik jamiyatlarini ta’sis qilish hamda ularning ustav fondi (ustav kapitali)da ishtirok etish taqiqlanadi.
Avvalroq O‘zbekistonda 2022-yilda 14 ta faoliyat turi bo‘yicha monopoliyalar tugatilishi, mamlakatda 2021-yilda 4,5 trln so‘mlik 619 ta davlat aktivi sotilgani to‘g‘risida xabar berilgandi.